อยากทราบวิธีการรักษาครับ
สวัสดีค่ะ งาน,หากหมายถึงว่ามีอาการของหนังหุ้มปลายองคชาตตีบ คือการที่ผิวหนังบริเวณปลายองคชาตหดตัวจนไม่สามารถดึงให้เปิดขึ้นได้ดังปกติ ซึ่งหากมีการตีบมากจนรัดแน่นอวัยวะเพศ อาจทำให้เกิดอาการ เช่น ปลายองคชาตและหนังหุ้มปลายองคชาตอักเสบ ทำให้มีอาการบวมแดงและรู้สึกเจ็บปวด ปัสสาวะไม่ออกหรือปัสสาวะลำบาก รู้สึกเจ็บปวดขณะปัสสาวะ รู้สึกเจ็บปวดเมื่อองคชาตแข็งตัว เป็นต้นสาเหตุ แบ่งออกเป็น- หนังหุ้มปลายองคชาติตีบทางสรีรวิทยา (Physiologic Phimosis) คือภาวะหนังหุ้มปลายองคชาตตีบที่มักเกิดขึ้นตั้งแต่แรกเกิด ส่วนใหญ่จะหายได้เองเมื่อมีอายุ 5-7 ปี- หนังหุ้มปลายองคชาติตีบทางพยาธิวิทยา (Pathologic Phimosis) ซึ่งมักเกิดตามหลังจากการติดเชื้อ เช่น โรคติดต่อทางเพศสัมพันธ์ต่างๆ การอักเสบจากสาเหตุต่างๆดังนั้น หากไม่ได้มีปัญหาหนังหุ้มปลายที่ตีบมาตั้งแต่เด็ก และมาเป็นเมื่อโตแล้ว ก็จะมีสาเหตุจากการติดเชื้อหรือการอักเสบต่างๆ หากเป็นมากจนทำให้เกิดอาการ แนะนำควรไปพบแพทย์เพื่อรักษาแต่หากเป็นมาตั้งแต่เด็ก หรือที่เรียกว่าหนังหุ้มปลายไม่เกิด หรือมาเป็นตอนโต แต่อาการเป็นไม่มาก ยังไม่ได้ทำให้มีอาการอะไรผิดปกติ อาจรักษาด้วยการทายาที่เป็นสเตียรอยด์ เช่น ครีม triamcinolone, ครีม betamethasone เป็นต้น ทาบริเวณหนังหุ้มปลายวันละ 1 ครั้ง ร่วมกับการรูดหนังหุ้มปลายทีละน้อย ให้ทำบ่อยครั้งต่อวัน แต่หากยังคงไม่สามารถรูดหนังหุ้มปลายลงได้ ควรไปพบแพทย์เพื่อพิจารณาขลิบหนังหุ้มปลายค่ะหรือหากไม่ได้มีภาวะหนังหุ้มปลายตีบ แต่เกิดหนังหุ้มปลายฉีกขาด เช่น จากอุบัติเหตุ หากฉีกขาดไม่มาก แผลก็จะสมานหายไปได้เอง เพียงแต่ก็ให้ระวังอย่าให้โดนน้ำ หากโดนต้องรีบซับให้แห้ง งดการช่วยตัวเองและการมีเพศสัมพันธ์ แต่หากมีการฉีกขาดมาก ก็ควรไปพบแพทย์เพื่อรักษาค่ะ